The Off-Season
The Off-Season – šeštasis amerikiečių reperio J. Cole studijinis albumas, išleistas 2021 m. gegužės 14 d. Albume kartu dainas atlieka tokie atlikėjai, kaip 21 Savage, Lil Baby ir kiti, o prodiusavo pats Cole, Timbaland, T-Minus bei didelis kiekis kitų prodiuserių. Albumui pristatyti išleistas singlas „My Life“, taip pat tik radijui skirti singlai „The Climb Back“ bei „Interlude“. Apie albumo kūrimą sukurtas dokumentinis filmas „Applying Pressure: The Off-Season Documentary“. Albumas susilaukė teigiamų kritikų įvertinimų bei buvo komerciškai sėkmingas visame pasaulyje. JAV per pirmąją savaitę parduota 282 tūkstančiai kopijų ir jis debiutavo pirmojoje „Billboard 200“ reitingo vietoje, tapdamas septintuoju atlikėjo įrašu, pasiekusiu šią viršūnę. „The Off-Season“ taip pat pasiekė aukštas vietas daugelyje kitų šalių reitingų, tarp jų – ir antrąją vietą Jungtinėje Karalystėje bei pirmąją Lietuvoje. 2023 m. duomenimis, JAV parduota per milijoną kopijų ir albumas tapęs platininiu. 2022 m. vykusiuose „Grammy“ apdovanojimuose albumas nominuotas geriausio repo kategorijoje. Daina „My Life“ nominuota geriausios repo dainos ir geriausio repo atlikimo kategorijose, o „Pride Is the Devil“ – geriausio melodingojo repo atlikimo.